|  |
| --- |
| Sebahagian daripada siri berkaitan |
| Fiqah Adab |
|  |
| 
Suatu disiplin kajian Islam |
| Fiqah Cara Hidup
* **Makanan**

* Sumber bahan
* Alkohol
* Arak

* **Pakaian**

* Aurat
* Jilbab
* Tudung
* Niqab

* **Komunikasi**

* Mahram
* Assalamualaikum
* Insya-Allah
* Selawat
* Istighfar
 |
| * Ikon portal Portal Islam
 |
| * l
* b
* s
 |

**Aurat** (Arab: عورةcode: ar is deprecated ) merupakan istilah Islam yang melambangkan sesuatu bahagian dari anggota badan, samada lelaki ataupun perempuan, yang haram dibuka atau dipamerkan. Dalam erti kata lain sesuatu anggota badan yang wajib ditutup dan disembunyikan dan haram orang bukan mahram melihatnya. Menutup aurat adalah wajib ke atas setiap Muslim, tidak kira lelaki atau perempuan. Kewajipan menutup aurat ini berdasarkan kepada dalil-dalil daripada Al-Quran dan Hadis.

Dalil Al Quran
--------------

> Wahai anak-anak Adam! Sesungguhnya Kami telah menurunkan kepada kamu (bahan-bahan untuk) pakaian menutup aurat kamu dan pakaian perhiasan dan pakaian yang berupa takwa itulah yang sebaik-baiknya. Yang demikian itu adalah dari tanda-tanda (limpah kurnia) Allah (dan rahmatNya kepada hamba-hambaNya) supaya mereka mengenangnya (dan bersyukur). (Surah Al-A’raaf : Ayat 26)

> "Dan katakanlah kepada perempuan-perempuan yang beriman supaya menyekat pandangan mereka (daripada memandang yang haram) dan memelihara kehormatan mereka dan janganlah mereka memperlihatkan perhiasan tubuh mereka kecuali yang zahir daripadanya; dan hendaklah mereka menutup belahan leher bajunya dengan tudung kepala mereka (terjemahan langsung adalah: 'dan hendaklah mereka menutup dada mereka dengan penutup'); dan janganlah mereka memperlihatkan perhiasan tubuh mereka melainkan kepada 
> 
> * suami mereka atau
> * bapa mereka atau
> * bapa mertua mereka atau
> * anak-anak mereka, atau
> * anak-anak tiri mereka atau
> * saudara-saudara mereka atau
> * anak bagi saudara-saudara mereka yang lelaki atau
> * anak bagi saudara-saudara mereka yang perempuan, atau
> * perempuan-perempuan Islam atau hamba-hamba mereka atau
> * orang gaji dari orang-orang lelaki yang telah tua dan tidak berkeinginan kepada perempuan
> * kanak-kanak yang belum mengerti lagi tentang aurat perempuan
> 
> 
> 
> dan janganlah mereka menghentakkan kaki untuk diketahui orang akan apa yang tersembunyi dari perhiasan mereka dan bertaubatlah kamu sekalian kepada Allah, wahai orang-orang yang beriman, supaya kamu berjaya." (Surah An Nur : Ayat 31)

> "Wahai Nabi, suruhlah isteri-isterimu dan anak-anak perempuanmu serta perempuan-perempuan yang beriman, supaya melabuhkan pakaiannya bagi menutup seluruh tubuhnya (semasa mereka keluar); cara yang demikian lebih sesuai untuk mereka dikenal (sebagai perempuan yang baik-baik) maka dengan itu mereka tidak diganggu. Dan (ingatlah) Allah adalah Maha Pengampun, lagi Maha Mengasihani." (Surah Al-Ahzab : Ayat 59)

Dalil Hadis
-----------

> "Jika salah seorang kamu mengahwinkan hamba lelakinya kepada hamba perempuannya atau kepada pekerjanya, maka janganlah hamba perempuan itu memandang kepada sesuatu dari ‘auratnya (‘aurat tuannya). Maka sesungguhnya apa yang di bawah pusat sehingga lututnya adalah ‘aurat." (Hadis Riwayat al-Baihaqi)

> Aisyah meriwayatkan, bahawa saudaranya iaitu Asma' binti Abu Bakar pernah masuk di rumah Rasulullah S.A.W dengan berpakaian jarang sehingga nampak kulitnya. Kemudian beliau berpaling dan mengatakan: "Hai Asma'! Sesungguhnya seorang perempuan apabila sudah datang waktu haid, tidak patut diperlihatkan tubuhnya itu, melainkan ini dan ini - sambil ia menunjuk muka dan dua tapak tangannya." (Hadis Riwayat Abu Daud)

Definisi
--------

Bersandarkan dalil-dalil daripada Al Quran dan Hadis, aurat lelaki dan aurat perempuan adalah seperti berikut:-

### Lelaki

Didalam mazhab Ahlul Sunnah Wal Jamaah, aurat lelaki ialah bahagian antara pusat hingga lutut, ini termasuk lelaki dan juga perempuan. Ini bermaksud mereka seharusnya menutup alat kemaluan dan bahagian diantara pusat dan lutut setiap masa kecuali atas dasar privasi. Mereka juga wajib memakai pakaian yang longgar dan tidak telus bagi mengelakkan warna kulit dan juga bentuk badan dilihat oleh golongan bukan ajnabi.

### Wanita

Aurat wanita sedikit rumit dan berubah mengikut situasi:

* Dihadapan mahram (saudara lelaki rapat), seseorang wanita itu wajib menutup seluruh badannya kecuali kepala dan tangan. ",
* Dihadapan sesama wanita muslim, aurat perempuan ialah diantara pusat hingga lutut.

* Aurat dihadapan sesama wanita bukan Islam menjadi perdebatan. Sesetengah ilmuwan menyatakan wajib menutup seluruh anggota badan kecuali muka dan pergelangan tangan. Sementara, sesetengah ilmuwan lain berpendapat aurat perempuan muslim kepada bukan wanita bukan Islam ialah sama ketika mana mereka berada dengan sesama wanita Islam.

* Aurat dihadapan lelaki yang tiada pertalian tidak kira Islam mahupun bukan Islam adalah menutup seluruh anggota badan kecuali muka dan tapak tangan. Tetapi terdapat ilmuwan berpendapat, muka adalah aurat. Isu ini berlarutan termasuk yang sudah berlalu dan sedang berlaku, adakah ia hanya keafdalan atau hukum. Muslim Salafi percaya bahawa jenazah wanita dihadapan lelaki ajnabi dan yang tiada kaitan persaudaraan dengannya adalah seluruh badan termasuk muka dan tangannya..
* Aurat ketika solat ialah wajib menutup seluruh anggota badan kecuali muka dan tapak tangan.

Meskipun ini pandangan yang dominan, tetapi ada pandangan yang berbeza pasal aurat perempuan ini, ada yang mengatakan bahawa seluruh anggota badan wanita adalah aurat kecuali di hadapan suaminya, ada pula yang mengatakan bahawa kewajipan menutup seluruh anggota badan selain muka dan telapak tangan bagi wanita hanya dalam keadaan solat atau ihram.

Suara
-----

Sesetengah ilmuwan dari pandangan mazhab lain berpendapat suara wanita juga adalah aurat. Namun yang jelas mazhab Shafie yang menjadi ikutan majoriti umat Islam di negara Asia tidak meletakkan bahawa suara wanita adalah aurat. Dan yang jelas lagi tidak ada dalil al-Quran serta al-hadis mengatakan bahawa suara wanita itu aurat. Mazhab hanafi menjadikan larangan ini sebagai dalil berdasarkan hadis yang melarang wanita menghentak kaki bagi membunyikan gelang kaki. Dengan itu Suara perempuan adalah aurat sebab kalau suara gelang kaki saja dilarang maka lebih2 lagi suara perempuan itu sendiri. Mazhab syafie dan lain-lain berpedapat bahawa suara perempuan bukan aurat, sebab perempuan boleh berjual beli dan memberi keterangan sebagai saksi di hadapan hakim. Selain itu Isteri-isteri nabi SAW ada yang meriwayat hadith dan mereka juga bercakap2 dengan lelaki sedangkan diantara mereka itu terdapat lelaki yg bukan mahramnya.

Rujukan
-------

1. ↑   Diarkibkan 2008-12-07 di Wayback Machine | Mufti Brunei
2. ↑   | Kementerian Arab Saudi
3. ↑   | Kementerian Arab Saudi
4. ↑   | Kementerian Arab Saudi
5. ↑  (1535)Chapter: What A Woman May Show Of Her Beauty - 34 Clothing (Kitab Al-Libas)
6. ↑  {{Mohammad Salih Al Munajjid (March 7, 2008). "Men's 'awrah". Islam Q&A. Dicapai pada 2008-06-02.
7. ↑  "Fiqhus Sunnah". Diarkibkan daripada yang asal pada 2006-10-21. Dicapai pada 2021-08-15.
8. ↑   name=Al Mara Muslima Fatawa>Al Mara Muslimah Fatawa (2001).
9. ↑  {{Salim (October 24, 2008). "Women's 'Awrah". Diarkibkan daripada yang asal pada 2005-04-10. Dicapai pada 2008-06-02.
10. ↑  {{BBC (October 29, 2008). "Awrah". Dicapai pada 2008-06-02.
11. ↑  {{Mohammad Salih Al-Munajjid (March 7, 2008). "Correct view on the ruling on covering the face". Islam Q&A. Dicapai pada 2008-06-02.
12. ↑  {{Mohammad Nasir (March 23, 2007). "In Defense of The Obligation of Niqab". Seeking Ilm. Dicapai pada 2008-06-02.
13. ↑  {{Al-Mutaqqun (March 7, 2008). "Revelation of Al-Hijab". Mutaqqun. Dicapai pada 2008-06-02.
14. ↑  "Fiqhus Sunnah". Diarkibkan daripada yang asal pada 2006-10-21. Dicapai pada 2021-08-15.
15. ↑  {{"Aurat 'aridhiyah".
16. ↑  Suara wanita bukan aurat. Oleh: MOHD. SHAUKI ABD. MAJID, © Utusan Melayu (M) Bhd

Pautan Luar
-----------

* Aurat wanita Diarkibkan 2005-04-10 di Wayback Machine
* Adakah suara wanita itu aurat?